 Maelfu ya Watanzania wamejipanga pembezoni mwa barabara kwenye maeneo mbalimbali ya jijini la Dar es Salaam kama ishara ya kuaga mwili wa aliyekuwa Mkurugenzi wa Vipindi na Uzalishaji wa Clouds Media Group (CMG), Ruge Mutahaba.Mwili wa Mutahaba uliwasili mchana wa leo, Ijumaa, katika Uwanja wa Ndege wa Kimataifa wa Mwalimu Julius Nyerere (JNIA) kutoka nchini Afrika Kusini, alipokuwa akipatiwa matibabu ya maradhi ya figo.Uwanja wa Ndege wa Kimataifa Mwalimu Nyerere ulifurika watu watu kutoka sehemu mbalimbali kuulaki mwili huo.Viongozi mbalimbali wakiwemo Mkuu wa Mkoa wa Dar es Salaam, Paul Makonda, Waziri wa Nchi Ofisi ya Makamu wa Rais, Muungano na Mazingira January Makamba, wafanyakazi wa CMG, ndugu, jamaa na marafiki walijitokeza kwenye tukio hilo pia.Msafara huu ulitanguliwa na bodaboda nyingi kuelekea ofisi za CMG kwa ajili ya kuagwa na baadaye kupelekwa hospitali ya Lugalo ili kuhifadhiwa.